Publication: Magyar Közlöny
Issue: MK-2007-101 (Year: 2007, Number: 101)
Era: 2004-2010
Section: 244/2000. (XII. 24.) Korm. rendelet (a továbbiakban:
Paragraph Index: 628

(6) Ha a hitelintézet belsõ minõsítési kategóriáit egy elismert külsõ hitelminõsítõ szervezet által alkalmazott hitelminõsítési kategóriához rendeli hozzá, majd az elismert külsõ hitelminõsítõ szervezet hitelminõsítési kategóriáinál megfigyelt nemteljesítési rátát a hitelintézet belsõ minõsítési kategóriáira vonatkoztatja, a hozzárendelésnek a belsõ minõsítési rendszer kritériumainak az elismert külsõ hitelminõsítõ szervezet által használt kritériumokkal történõ összehasonlításán, valamint a közös ügyfelek belsõ és külsõ minõsítésének összehasonlításán kell alapulnia. A hozzárendelés, illetõleg a felhasznált adatok nem okozhatnak torzítást vagy logikai ellentmondást a becslésben. Az elismert külsõ hitelminõsítõ szervezetnek a számszerûsítéséhez használt adatai alapjául szolgáló kritériumainak kizárólag a nemteljesítési kockázatra kell irányulniuk. A 68–69. §-ban meghatározott követelményekre is figyelemmel, a hitelintézet elemzése az alkalmazott nemteljesítés-meghatározások összehasonlítását foglalja magában. A hitelintézetnek dokumentálnia kell a hozzárendelés alapját.

Source: https://magyarkozlony.hu/hivatalos-lapok/e71a0c3c8865d49e811e551e6b772c165e5093a6/dokumentumok/bee26af2febb67f190822be734e8f7f5b7609399/letoltes